ساغلیق باخانی فخرالدین قوجا، تورکییه‌نی ساغلیق توریزمین‌ده دونیادا مارکلاشدیرماق اوچون آددیملار آتیلدیغینی آچیقلادی.
آنادولو آژانسینا قوناق اولان قوجا، ۲ آی ایچینده بؤیوک بیر تانیتیم ائدیله‌جگینی بیلدیردی.
تورکییه‌نین سون ۱۷ ایلده ساغلیق‌دا چوخ بؤیوک بیر گلیشمه قید ائتدیگینی ایفاده ائد‌ن قوجا، تورکییه‌ده ساغلیق توریزمین‌ده ۲۰۱۸‌ده ۵۰۰ مینه یاخین خسته‌نین معالیجه ائدیلدیگینی، بو ایل بو سایینین داها دا اوستونه چیخیلاجاغینی سؤیله‌دی.
یئنی دؤورده هدف‌لنه‌ن اؤلکه‌لره ساغلیق آتاشه‌لری گؤندره‌جکلرینی و بو اؤلکه‌لرده ایر‌لی تانی(تشخیص) مرکزلرینی آچاجاقلارینی بیلدیره‌ن ساغلیق باخانی، تورکییه‌یه یورد دیشیندان گلن خسته‌لرین اؤلکه‌لرینه دؤندوکلرین‌ده کنترل‌لارینی و تعیبلرینی ائد‌جک تانی مرکزلرینی دؤوره‌یه سوخماق ایستدیکلرینی قید ائتدی.
آسیادا روسیا، اوکراینا و آذربایجان جمهوریتینین، اورتادوغودا عراق، بحرین و قطرین هدف اؤلکه اولابیله‌جگینه ایشاره ائد‌ن باخان قوجا، بو اؤلکه‌لرده تانی مرکزلری واسطه‌سیله تعقیب و تشخیصین ائدیلمه‌سینی پلانلادیقلارینی دیله گتیردی.
ساغلیق توریزمی تورکییه‌ده مارکلاشدیرماق ایستدیکلرینی و بونونلا ایلگیلی بیر مارکلاشما پروسه‌سینین باشلادیغینی دیله گتیره‌ن قوجا،
"اؤنوموزده‌کی ۱-۲ آی ایچین‌ده بؤیوک بیر تانیتیم ائدیله‌جک. بوندان سونرا دونیانین بیر چوخ اؤلکه‌سین‌ده  ساغلیق  دئییلدیگینده تورکییه‌نین آغلا گلدیگی بیر مارکلاشما سۆره‌جینی باشلادماق ایسته‌ییریک" دئیه دانیشدی.
